CELEX: 32014R0017
Language: lv
Date: 2014-01-10 00:00:00
Title: Komisijas Īstenošanas regula (ES) Nr. 17/2014 ( 2014. gada 10. janvāris ), ar ko izveido standarta veidlapu paziņojuma sniegšanai par īpašu pasākumu saskaņā ar ātrās reaģēšanas mehānismu pret krāpšanu PVN jomā

11.1.2014   
               
               
                  LV
               
               
                  Eiropas Savienības Oficiālais Vēstnesis
               
               
                  L 8/13
               
            
         KOMISIJAS ĪSTENOŠANAS REGULA (ES) Nr. 17/2014
         (2014. gada 10. janvāris),
         ar ko izveido standarta veidlapu paziņojuma sniegšanai par īpašu pasākumu saskaņā ar ātrās reaģēšanas mehānismu pret krāpšanu PVN jomā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu (1) un jo īpaši tās 199.b panta 4. punktu,
         tā kā:
         
                     (1)
                  
                  
                     Ar Direktīvu 2006/112/EK, kurā grozījumi izdarīti ar Padomes Direktīvu 2013/42/ES (2), tiek ieviests ātrās reaģēšanas mehānisms cīņai pret krāpšanu pievienotās vērtības nodokļa (PVN) jomā.
                  
               
                     (2)
                  
                  
                     Ātrās reaģēšanas mehānisms ļauj dalībvalstīm paziņot par īpaša pasākuma pieņemšanu, atkāpjoties no vispārīgajiem noteikumiem, kas paredzēti Direktīvā 2006/112/EK attiecībā uz personu, kas atbildīga par PVN nomaksu. Šis pasākums ir PVN apgrieztās maksāšanas piemērošana, lai apkarotu pēkšņas un masveida krāpšanas, kas varētu radīt ievērojamus un neatgriezeniskus finanšu zaudējumus.
                  
               
                     (3)
                  
                  
                     Lai atvieglotu paziņojuma par ātrās reaģēšanas mehānisma īpašajiem pasākumiem apstrādi, būtu jāpieņem paziņojuma standarta veidlapa, kurā aprakstīta un strukturēta informācija, kas vajadzīga no dalībvalsts, kas iesniedz paziņojumu.
                  
               
                     (4)
                  
                  
                     Lai saīsinātu un racionalizētu paziņošanas procedūru, šādas veidlapas būtu Komisijai jāiesniedz elektroniski.
                  
               
                     (5)
                  
                  
                     Šajā regulā paredzētie pasākumi ir saskaņā ar Administratīvās sadarbības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Lai paziņotu Komisijai par ātrās reaģēšanas mehānisma īpaša pasākuma pieņemšanu, kā paredzēts Direktīvas 2006/112/EK 199.b pantā, dalībvalstis izmanto šīs regulas pielikumā noteikto standarta veidlapu.
            
            
               2.   Paziņojumu, kas minēts 1. punktā, iesniedz elektroniski, nosūtot uz īpašu e-pasta adresi, ko Komisija ir paziņojusi Administratīvās sadarbības pastāvīgajai komitejai.
            
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2014. gada 10. janvārī
            
               
                  Komisijas vārdā –
               
                  priekšsēdētājs
               
               José Manuel BARROSO
            
         
         
            (1)  OV L 347, 11.12.2006., 1. lpp.
         
            (2)  Padomes 2013. gada 22. jūlija Direktīva 2013/42/ES, ar ko attiecībā uz ātrās reaģēšanas mehānismu pret krāpšanu PVN jomā groza Direktīvu 2006/112/EK par kopējo pievienotās vērtības nodokļa sistēmu (OV L 201, 26.7.2013., 1. lpp.).
      
      
         
            PIELIKUMS
            
               
            Teksts attēlu
            
               Ātrās reaģēšanas mehānisms (ĀRM) (1)
               PAZIŅOJUMA VEIDLAPA
               1. Ziņotāja dalībvalsts
               Dalībvalsts nosaukums:
               2. Nozare(-es), uz kuru(-ām) attiecas paziņojums
               Attiecīgā(-ās) nozare(-es):
               To preču vai pakalpojumu apraksts, attiecībā uz kuriem ir paziņots ĀRM īpašais pasākums (2):
               3. Jau atklātās ar PVN saistītas krāpšanas nozarē(-ēs), par kurām sniegts paziņojums (ja vairāk nekā vienā nozarē, tad lūdzam sniegt atsevišķas atbildes par katru attiecīgo nozari)
               Apraksts par krāpšanas veidu un iezīmēm (tostarp (aplēstais) to personu skaits, kuras, iespējams, veic šādu krāpšanu) (3):
               Datums (vai laikposms), kurā tika atklāts pirmais krāpšanas gadījums šajā nozarē (3):
               Faktiskie vai lēstie PVN zaudējumi, kas radušies iepriekšējo trīs mēnešu laikā (miljonos euro (vai konvertējot miljonos euro)) (3):
               Faktiskie vai lēstie PVN zaudējumi, kas radušies iepriekšējā kalendārā gada laikā (miljonos euro (vai konvertējot miljonos euro)) (3):
               Faktiskie vai lēstie PVN zaudējumi, kas radušies gadā pirms iepriekšējā kalendārā gada (miljonos euro (vai konvertējot miljonos euro)) (3):
               Jaunākie pieejamie dati par kopējiem valsts PVN neto ieņēmumiem gadā:
               4. Prognozētā situācijas attīstība saistībā ar krāpšanām nozarē, par kuru sniegts paziņojums (ja ir iesaistīta vairāk nekā viena nozare, tad lūdzam sniegt atsevišķas atbildes par katru attiecīgo nozari)
               Apraksts par krāpšanas riska veidu un iezīmēm:
               Dalībvalsts veiktais novērtējums par to, kā attīstīsies situācija saistībā ar krāpšanu, un jebkādi pierādījumi, kas pamato šo secinājumu:
               Aplēses par potenciālajiem ikgadējiem zaudējumiem (miljonos euro):
               (1) Skatīt Direktīvas 2006/112/EK 199.b pantu.
               (2) Varētu izmantot Kombinētās nomenklatūras preču klasifikāciju.
               (3) Nav jāaizpilda, ja PVN zaudējumi vēl nav radušies. Informācija par turpmāko situācijas attīstību jānorāda 4. ailē.
            
            
               
            Teksts attēlu
            
               5. Īss steidzamības pamatojuma apraksts (piem., iemesli, kāpēc aprakstītās krāpšanas vai krāpšanas riska apkarošanai nevar izmantot citus līdzekļus – parastos krāpšanas apkarošanas pasākumus, atkāpi saskaņā ar Direktīvas 2006/112/EK 395. pantu, saistībā ar ko nav jāsniedz paziņojums atbilstoši minētās direktīvas 199.b pantam, jebkuru likumdošanas iniciatīvu)
               6. Attiecīgā gadījumā sniedziet īsu aprakstu par jebkādiem paredzētajiem papildu pasākumiem
               7. Jebkādas citas piezīmes vai informācija
               8. Persona, kas sniedz paziņojumu par ĀRM īpašo pasākumu attiecīgās dalībvalsts vārdā
               Tās personas, kura paraksta paziņojumu, vārds un uzvārds:
               Tās personas, kura paraksta paziņojumu, ieņemamais amats:
               Paraksts:
               Datums (1):
               (1) Šis datums ir diena, kurā veikta elektroniskā paziņošana, kā minēts 1. panta 2. punktā.